open-index/open-wikipedia-markdown huggingface dataset:
தமிழ்நாடு மீன்பிடித் தொழிற்துறை

மீன் பிடிப்பு, வளர்ப்பு அத்தொழிலுடன் நேரடி தொடர்புடைய பிற செயற்பாடுளும் **தமிழ்நாடு மீன்பிடித் தொழிற்துறை** எனலாம்.  இது தமிழ்நாட்டின் முக்கிய தொழிற்துறைகளில் ஒன்று.  கடலும், கடல்சார் வாழ்வும் தமிழ் மீனவர்களின் ஒரு நெடுங்கால வாழ்வு முறையும் தொழிலும் ஆகும். தமிழ்நாடு மீன்பிடி துறை, 1907ஆம் ஆண்டு தொடங்கப்பட்டது. 

## தமிழ்நாடு கடற்கரை

தமிழ்நாடு, 1076 கிலோ மீட்டர் நீள கடல்கரையை கொன்டுள்ளது. மீன் பிடி தொழிலில், இந்தியாவில் தமிழ்நாடு ஐந்தாவது இடத்தில் உள்ளது. 2007-2008, கணக்கெடுப்பின் படி, மீன் பிடி 559,360 மெட்ரிக் டன்கள்.

தமிழ்நாட்டின் கடலோர நீளம்:

## தமிழ்நாட்டில் மீன்பிடி துறை குறிப்பு
* கடற்கரை நீளம் : 1096 கி.மீ.
* கடற்கரை மாவட்டங்கள்: 13
* மீன்பிடி ஊர்கள்(கடல்) : 608
* மீனவர்கள்(கடல்) : 787474 [2011-12]
* இயந்திர படகுகள்(கடல்): 6,877 [2011-12]
* பெரிய மீன்பிடி துறைமுகம்(கடல்) : 3, நடுத்தர மீன்பிடி துறைமுகம்(கடல்) : 2 [2011-12]
* இயந்திர திறன் அல்லாத படகுகள்(கடல்): 10,811 [2011-12]
* மோட்டார் (கடல்): 42,273 [2011-12]
* மீன் பிடி இலக்கு(உள்நாடு): 186100.000[2011-12], அடைந்தது : 184753.000 [2011-12]

## இவற்றையும் பார்க்கவும்
தமிழ்நாட்டுப் பொருளாதாரம்
தமிழ்நாடு வேளாண்மைத் தொழிற்துறை
தமிழ்நாடு இலத்திரனியல் தொழிற்துறை
தமிழ்நாடு தானுந்து தொழிற்துறை
தமிழ்நாட்டு ஓவியக் கலை
தமிழ்நாட்டு ஊர்களும் உணவுகளும்
தமிழ்நாட்டு வேதிப்பொருள் தொழிற்துறை

## மேற்கோள்கள்


## வெளி இணைப்புகள்
* (டிசம்பர் 1983). Marine Small-Scale Fisheries of Tamil Nadu: A General Description. [ftp://ftp.fao.org/docrep/fao/007/ae483e/ae483e00.pdf] - ஆய்வு அறிக்கை
* http://www.tn.gov.in/policynotes/fisheries.htm

மீன்பிடித் தொழிற்துறை
1780

[thumb|140px|right| '''[மே 29**: அமெரிக்காவில் வோக்ஸ்ஹோ படுகொலைகள்]]
**1780** (**MDCCXXX*') ஒரு [[சனிக்கிழமை]]யில் ஆரம்பமான ஒரு [[கிரிகோரியன் ஆண்டு|கிரிகோரியன்]] [[நெட்டாண்டு]] ஆகும். பழைய [[ஜூலியன் நாட்காட்டி]]யில் இவ்வாண்டு ஒரு [[புதன்கிழமை]]யில் ஆரம்பமானது.

== நிகழ்வுகள் ==
* [[பெப்ரவரி]] - [[டென்மார்க்]], [[சுவீடன்]], [[ரஷ்யா]] ஆகியவற்றிற்கிடையே இராணுவ சமநிலை உடன்பாடு எட்டப்பட்டது.
* [[மார்ச் 26]] - [[பிரித்தானியா]]வின் முதலாவது [[ஞாயிற்றுக்கிழமை|ஞாயிறு]]ப் பத்திரிகை *The British Gazette and Sunday Monitor'' வெளியிடப்பட்டது.
* மே 29 - அமெரிக்கப் புரட்சிப் போர்: சரணடைந்த அமெரிக்கப் போர்வீரர்களை "பனஸ்ட்ரே டார்லெட்டன்" தலைமையிலான படைகள் கொன்றனர் ("வோக்ஸ்ஹோ படுகொலைகள்").
* ஆகஸ்ட் 22 - கப்டன் ஜேம்ஸ் குக்கின் நாடுகாண் கப்பல் (HMS Resolution) இங்கிலாந்து திரும்பியது. (ஹவாயில் குக் கொல்லப்பட்டான்).
* அக்டோபர் 5 - வேலு நாச்சியார் தலைமையில் திண்டுக்கல்லிலிருந்து சிவகங்கை நோக்கிப் படையெடுப்பு இடம்பெற்றது.
* அக்டோபர் 10-16 - கரிபியனில் நிகழ்ந்த பெரும் சூறாவளியினால் 20,000-30,000 பேர் வரை இறந்தனர்.

## நாள் குறிப்பிடப்படாதவை
* மருது பாண்டியர் சிவகங்கைச் சீமையை மீட்டு வேலுநாச்சியாரை அரியணையில் அமர்த்தினார்.

## பிறப்புகள்

## இறப்புகள்

## 1780 நாற்காட்டி

## மேற்கோள்கள்

பகுப்பு:1780கள்
பகுப்பு:1780
பேருந்து

[thumb|right|240px|[சென்னை மாநகரப் போக்குவரத்துக் கழகத்தின் பேருந்து]]

**பேருந்து** அல்லது **மக்கள் இயங்கி** (*Bus*) என்பது சாலையில் கூடுதலான பயணிகளை ஏற்றிச் செல்லும் வகையில் வடிவமைக்கப்பட்ட ஊர்தியாகும். பேருந்தானது அதிகப்படியாக 70-80 பயணிகள் வரை பயணிக்கும் வகையில் வடிவமைக்கப்பட்டுள்ளது. இன்றைய நகர வாழ்க்கையில் இன்றியமையாத அங்கமாக இது விளங்குகின்றது. மேலும், பள்ளிக்கூடங்கள், கல்லூரிகள், நிருவாகங்கள், சுற்றுலாத்துறைகள் என்று பலதரப்பினர்கள் தங்கள் மாணவர்களின், ஊழியர்களின், வாடிக்கையாளர்களின் போக்குவரத்துக்காகப் பேருந்துகளைப் பயன்படுத்துகின்றன. மாநகரப் பேருந்துகள் அதிகமுள்ள நகரம் நியூயார்க்கு ஆகும்.

## வடிவமைப்பு
### கட்டமைப்பு
பேருந்தானது பொதுவாக முன்புற, பின்புற வாசல்கள் உடையதாக அமைக்கப்பட்டிருக்கும். பேருந்தின் விசைப்பொறி முன்புறத்தில் இருக்கும்.

## உற்பத்தி
பேருந்து உற்பத்தியில் அடித்தள உற்பத்தி, மேற்கூரை கட்டுதல் ஆகியவை இரு பெரும்பிரிவுகள். இலைலேண்டு, தாட்டா போன்ற நிறுவனங்கள் இந்தியாவில் பேருந்து உற்பத்தியில் முன்னிலை வகிப்பவை.

### அடித்தள உற்பத்தி
*விசைப்பொறியும் கதிர்த்தியும்
*பல்லிணைப்பெட்டியும் (Gearbox) கதிமாற்றலும் (Transmission)
*சில்லுகள்
*முகப்புத்தட்டு, சுக்கான், ஓட்டுநர் இருக்கை

### மேற்கூரை கட்டுதல்
*இருக்கைகள் அமைத்தல்
*மேற்கூரை வடிவமைப்பு
*கதவுகளின் எண்ணிக்கையும் அவற்றின் அமைவிடங்களும்

## மேலும் காண்க
* பேருந்து நிலையம்

## மேற்கோள்கள்

## வெளி இணைப்புகள்

* American Bus Association ()

பகுப்பு:சாலைப் போக்குவரத்து
பகுப்பு:பிரெஞ்சு கண்டுபிடிப்புகள்
குலம்

குலம் என்ற சொல் பின்வரும் எதையும் குறிக்கலாம்:

* குலம் (மக்கள்).
* குலம் (கணிதம்).
கொங்கோ

right|frame|

**கொங்கோ** (அல்லது **காங்கோ**) என்பது மத்திய ஆபிரிக்காவில் அமைந்துள்ள இரண்டு அடுத்தடுத்த நாடுகளைக் குறிக்கும். ஆங்கிலத்தில் "த கொங்கோஸ்" எனக் கூட்டாக அழைக்கப்படுகின்றன. பெயர் காரணமான குழப்பங்களைத் தீர்ப்பதற்காக இந்நாடுகள் தமது நாடுகளின் முழுப்பெயர்களையும் அவற்றின் ஆங்கில முதலெழுத்துக்களையும் பயன்படுத்துகின்றன.

* கொங்கோ குடியரசு (ROC), *கொங்கோ-பிறாசாவில்லி* எனவும் அறியப்படுகிறது. இதுவே இவ்விரண்டு நாடுகளிலும் சிறியதாகும். இந்நாடு  1970 முதல் 1992 வரை *கொங்கோ மக்கள் குடியரசு* என அழைக்கப்பட்டது.
* காங்கோ மக்களாட்சிக் குடியரசு (DRC அல்லது DR Congo), *கொங்கோ-கின்சாஷா* எனவும் அறியப்படுகிறது. இந்நாடு  1971 முதல் 1997 வரை சாயீர் என அழைக்கப்பட்டது. அச்சமயம் கொங்கோ குடியரசானது வெறுமனே "கொங்கோ" என அழைக்கப்பட்டது.
* காங்கோ ஆறு, ஆபிரிக்காவின் இரண்டாவது நீளமான ஆறும் நீரோட்டத்தின் படி ஆபிரிக்காவின் பெரிய ஆறுமாகும்.
தமிழீழப் பெண்கள் எழுச்சி நாள்

**தமிழீழப் பெண்கள் எழுச்சி நாள்** தமிழீழத்தில் ஆண்டுதோறும் அக்டோபர் 10ம் நாளன்று எழுச்சி நாளாகக் கொண்டாடப்பட்டு வருகிறது. தமிழீழப் போராட்ட வரலாற்றிலே 1987இல் முதன் முதல் களத்தில் கொல்லப்பட்ட பெண் போராளியான இரண்டாம் லெப். மாலதியின் நினைவு நாளில் இது நினைவுகூரப்பட்டு வருகிறது.

1984 முதல் பெண்கள் ஆயுதப் போராட்டத்திற்குள் தம்மை இணைத்துக் கொண்டனர். தொடக்கத்தில் பெண் போராளிகள் ஆண் போராளித் தளபதிகளின் கீழ் செயற்பட்டாலும், 90களின் பிற்பகுதியில் தனித்துவமாக செயற்படும் வகையில் பெண்கள் படையணி புலிகளால் கட்டியெழுப்பப்பட்டது. பெண் போராளிகள் புலிகளின் அனைத்து விதமான கட்டமைப்புக்குள்ளும் உள்வாங்கப்பட்டனர். அவர்கள் இராணுவப் படையணியாக மட்டுமல்லாது, தொழினுட்பத்துறை, பொறியியல்துறை, மருத்துவம், கடற்படை, அரசியல், நிர்வாகக் கட்டமைப்பிலும் ஆண் போராளிகளுக்கு நிகராக இருந்தனர்.

தமிழீழப் போராட்ட வரலாற்றில் இருந்து பிரிக்கமுடியாத சக்தியாக பெண்போராளிகள் வளர்ந்துள்ளனர். 1987 ஒக்டோபர் 10, இந்திய அமைதிப் படைகளுடன் விடுதலைப் புலிகள் மோதலை தொடங்கிய நாள் அன்று கோப்பாயில் இந்திய படைகளுடன் இடம் பெற்ற மோதலின் கொல்லப்பட்டவரே 2ம் லெப்.மாலதி ஆவார். இதுவரையில் 3000 பெண்போராளிகள் கடலிலும், தரையிலும் பலியாகியுள்ளனர்.

## வெளி இணைப்புகள்
* தமீழிழ பெண்கள் எழுச்சி நாள்
* இரண்டாம் லெப்டினண்ட் மாலதி

பகுப்பு:தமிழீழம்
பகுப்பு:தமிழ் மகளிரியல்
பகுப்பு:விடுதலைப் புலிகளின் சிறப்பு நாட்கள்
1492

thumb|right|250px|கொலம்பஸ் அமெரிக்காவை அடைந்தார்.
**1492** (**[[ரோம எண்ணுருக்கள்|MCDXCII]]**) பழைய ஜூலியன் நாட்காட்டியில் ஒரு ஞாயிற்றுக்கிழமையில் ஆரம்பமான ஒரு நெட்டாண்டு ஆகும்.

## நிகழ்வுகள்
* ஜனவரி 2 - கிரனாடாவின் மன்னர் போப்டில் பேர்டினண்ட் மற்றும் இசபெல்லாவின் இராணுவத்திடம் தனது நகருடன் சரணடைந்தார்.
* ஜூலை 31 - ஸ்பெயினில் இருந்து யூதர்கள் வெளியேற்றப்பட்டனர்.
* ஆகஸ்ட் 3 - கொலம்பஸ் தனது முதலாவது அமெரிக்கப் பயணத்தை ஆரம்பித்தார்.
* அக்டோபர் 12 - கொலம்பஸ் கரிபியனில் பஹாமாசை அடைந்தார். அவர் கிழக்காசியாவைத் தான் அடைந்ததாக எண்ணினார்.
* அக்டோபர் 28 - கொலம்பஸ் கியூபாவை அடைந்தார்.
* டிசம்பர் 31 - சிசிலியில் இருந்து 100,000 யூதர்கள் வெளியேற்றப்பட்டனர்.

## பிறப்புகள்

## இறப்புகள்

## 1492 நாற்காட்டி

## மேற்கோள்கள்

*
மேற்கிந்தியத் தீவுகள்

**மேற்கிந்தியத் தீவுகள்** (*West Indies*) என்பது அத்திலாந்திக்குப் பெருங்கடல், கரிபியன் கடல் பகுதிகளிலுள்ள மண்டலம் ஆகும்; இது  அண்டிலிசு, லுகாயன் தீவுக் கூட்டத்தைச் சேர்ந்த தீவுகளையும் தீவு நாடுகளையும் உள்ளடக்கி உள்ளது. அமெரிக்காக்களுக்கான கொலம்பசின் முதல் கடற்பயணங்களை அடுத்து  ஐரோப்பியர்கள் *மேற்கிந்தியத் தீவுகள்* என்ற இந்தப் பொருந்தாப் பெயரை  கிழக்கிந்தியத் தீவுகளிலிருந்து (தெற்கு ஆசியா மற்றும் தென்கிழக்காசியா) வேறுபடுத்திக் குறிப்பிட பயன்படுத்தினர்.

வடக்கில் பெரிய அண்டிலிசு, தெற்கிலும் கிழக்கிலும் சிறிய அண்டிலிசு உள்ளடக்கிய கரிபியன் தீவுகள், பெரிய **மேற்கிந்தியத் தீவுகள்** தொகுப்பில் அடக்கமாகும். மேற்கிந்தியத் தீவுகளில் இத்தீவுக்கூட்டங்களைத் தவிர பெரிய அண்டிலிசுக்கும்  கரிபியக் கடலுக்கும் வடக்கே உள்ள லுகாயன் தீவுக்கூட்டத்தையும்  (பகாமாசு மற்றும் துர்கசு கைகோசு தீவுகள்) உள்ளடக்கியது. பரந்த கோணத்தில்  பெருநிலப் பகுதியில் உள்ள பெலீசு, வெனிசுவேலா, கயானா, சுரிநாம், பிரெஞ்சு கயானா நாடுகளும் மேற்கிந்தியத் தீவுகள் வரையறைக்கு உட்படுகின்றன. .

## உள்ளடக்கியவை
தற்காலத்தில் மேற்கிந்தியத் தீவுகள் எனக் குறிப்பிடப்படுபவை:
*பகாமாசின் தீவுகள்
*கியூபா
*ஜமேக்கா
*எயிட்டி
*டொமினிக்கன் குடியரசு
*புவேர்ட்டோ ரிக்கோ
*லீவர்டு தீவுகள் & வின்வர்டு தீவுகள்

## மேற்சான்றுகள்

பகுப்பு:கரிபியன் தீவுகள்
பகுப்பு:அத்திலாந்திக்குப் பெருங்கடல் தீவுகள்
எத்னோலாக் அறிக்கைப்படி உலகில் அதிகம் பேசப்படும் மொழிகள் பட்டியல்

எத்னோலக் 2006 இல் வெளியிட்ட பட்டியலின்படி உலகில் அதிகம் பேசப்படும் மொழிகளின் விவரம் வருமாறு

# சீனம்
# எசுப்பானிய மொழி
# ஆங்கிலம்
# அரபு
# இந்தி
# போர்த்துக்கீச மொழி
# வங்காளி
# உருசிய மொழி
# ஜப்பானிய மொழி
# ஜெர்மன் மொழி
# சாவக மொழி
# தெலுங்கு
# மராத்தி
# வியட்னாமிய மொழி
# கொரிய மொழி
# தமிழ்
# பிரெஞ்சு மொழி
# இத்தாலிய மொழி
# பஞ்சாபி
# உருது

பகுப்பு:மொழிகள்
பகுப்பு:சமுதாயம் தொடர்பான பட்டியல்கள்
வஸ்ஹோத் திட்டம்

**வஸ்ஹோத் திட்டம்** (*Voskhod programme*, ரஷ்ய மொழி: Восход) என்பது சோவியத் ஒன்றியத்தினால் ஆரம்பிக்கப்பட்ட மனித விண்வெளிப் பயணத் திட்டம் ஆகும். இத்திட்டமானது சோவியத்தின் வஸ்தோக் திட்டத்தின் தொடர்ச்சியாகும். அத்திட்டங்களின் முதல் ஆறு பயணங்களை இரத்துச் செய்ய வேண்டி வந்ததால் அவற்றின் விண்கலங்களின் பகுதிகள் வஸ்ஹோத் திட்டத்திற்குப் பயன்படுத்தினார்கள்.

## வஸ்ஹோத் பயணங்கள்
**கொஸ்மஸ் 47* - மனிதரற்ற சோதனைப் பயணம்
**[[வஸ்ஹோத் 1]]* - அக்டோபர் 12, 1964. ஒன்றுக்கு மேற்பட்ட மனிதர் பயணம் செய்த முதலாவது விண்கப்பல்.
**கொஸ்மஸ் 57* - மனிதரற்ற சோதனைப் பயணம், வெற்றியளிக்கவில்லை
**[[வஸ்ஹோத் 2]]* - மார்ச் 18, 1965. விண்வெளியில் மனிதன் நடந்தான்.
**கொஸ்மஸ் 110* - 22 நாட்கள் மனிதரற்ற பயணம், இரண்டு நாய்கள் சென்றன.

ரத்துச் செய்யப்பட்ட பயணங்கள்:

**வஸ்ஹோத் 3* - நீண்ட நாட்கள் நிறையில்லாத் தன்மையை சோதிப்பதற்கு (19 நாள் பயணம்)
**வஸ்ஹோத் 4* - நீண்ட நாட்கள் நிறையில்லாத் தன்மையை சோதிப்பதற்கு (20 நாள் பயணம்)
**வஸ்ஹோத் 5* - பெண்கள் மட்டும் பயணம் (10 நாட்கள்)
**வஸ்ஹோத் 6* - Flight to test new EVA jet belt

பகுப்பு:சோவியத் விண்வெளிப் பயணங்கள்
உண்ணுதல்

thumb|உண்ணுதல்
உணவை **உண்ணுதல்** அன்றாடம் மனிதர் செய்யும் ஒரு செயல் ஆகும். இதை சாப்பிடுதல், தின்றல் என்றும் குறிக்கலாம். ஒவ்வொரு விலங்கும் பிரிதொரு உயிரினத்தை உண்டே உயிர் வாழ்கின்றது. மனிதர்கள் உணவை வாய்க்குள் வைத்து பற்களால் மென்று விழுங்குவர். இந்தத் தொடர் செயற்பாடுகளே உண்ணுதல் ஆகும்.

## மேற்கோள்கள்

## வெளி இணைப்புகள்

பகுப்பு:உணவுகள்
குளித்தல்

thumb|குளிக்கும் சிறு குழந்தைகள்

**குளித்தல்** என்பது உடலை நீரினால் கழுவுதல் ஆகும்.  உடல் சுத்தத்தை, நலனைப் பேணுவதற்கு குளித்தல் அவசியம். பல மனிதர்கள் அன்றாடம் குளித்தலை வழக்கமாக கொண்டிருக்கின்றார்கள். சமய, மருத்துவ, புத்துணர்ச்சி, மகிழ்ச்சித் தேவைகளுக்காகவும் மனிதர்கள் குளிக்கின்றனர்,

## மேற்கோள்கள்

பகுப்பு:தன்னுடல் தூய்மை
பல் துலக்குதல்

பற்களை பற்தூரிகை, மரக் குச்சிகள் (ஆலும் வேலும்), அல்லது விரல்களை கொண்டு உரசி அழுக்கு போக தூய்மை செய்வது **பல் விளக்கல்** அல்லது **பல் துலக்கல்** ஆகும்.  அன்றாடம் காலை எழுந்தவுடன்  பற்களை விளக்குவது மிகவும் நல்ல பழக்கங்களில் ஒன்று. தன்னுடல் தூய்மைக்கு அடிப்படையான ஒரு பழக்கம். உறக்கம் (நித்திரை) கொள்ளும் முன்னும் பற்களை விளக்கல்/துலக்கல் நன்று. இரவு துயிலச் செல்வதர்க்கு முன் பல் துலக்குவது காலையில் துலக்குவதைக்காட்டிலும் சாலச் சிறந்தது. ஏனெனில், இரவு முழுவதும் வாய் சுத்தமாக இருப்பதால் தூங்கும் நேரம் கிரிமிகள் வளர்வது தடைபடுகிறது. ஆகையால் பற்களை விளக்கல் பற்சொத்தை மற்றும் பிற நோய்கள் பற்களுக்கும் ஈறுகளுக்கும் வராமல் தடுக்க உதவுகின்றது.

இப்போது பெரும்பாலான பற்பசைகளிலும் பல் சிதைவைத் தடுக்க புளோரைடு சேர்க்கப்படுகிறது. புளோரைடின் அளவு அதிகமாகும் போது ஒரு சிலருக்கு பற்கள் முழுவதும் வெள்ளை திட்டுக்கள் போல ஏற்படும். தொடர்ந்து புளோரைடு அதிகமானால் பழுப்பு நிறமாகவும், கருப்பு நிறமாகவும் பற்களில் பள்ளங்களும், ப்ளூரோசிஸ் என்ற பல்சிதைவும் ஏற்படும்.

## மேற்கோள்கள்

பகுப்பு:பல்
பகுப்பு:தன்னுடல் தூய்மை
கழுவுதல்

நீரினால் கை, முகம் போன்ற உடல் பகுதிகளை **கழுவுதல்** மனிதர் அன்றாட செய்யும் செயற்பாடுகளில் ஒன்று.

## முகம் கழுவுதல்
காலை எழுந்தவுடன் முகம் கழுவுதலை பலர் பழக்கத்தில் கொண்டுள்ளனர்.

## கை கழுவுதல்
கழிவு அகற்றிய பின்பு கைகளை அலசிக் கழுவுதல் முக்கியமாகும்.  இது நோய்கள் பரவுதலை தடுக்கின்றது.  உணவு உண்ணும் முன்பும் கைகளை கழுவுதல் அவசியம்.

## கால் கழுவுதல்
கோயிலுக்குள் புகும் முன்பு கால்களை கழுவுதல் இந்து மதக் கோயில்களில் பரிந்துரைக்கப்படுகின்றது.  உறங்கச் செல்வதற்கு முன் கால்களைக் கழுவுதலை பலர் வழக்கமாகக் கொண்டுள்ளனர்.

பகுப்பு:தன்னுடல் தூய்மை
பகுப்பு:சுகாதாரம்
மலம் கழித்தல்

right|frame|குதப்பகுதியின் அமைப்பு
சமிபாட்டுப் பாதையிலிருந்து மலத்தைக் குதத்தினூடாக வெளியேற்றல் **மலம் கழித்தல்** (*defecation*) ஆகும். பொதுவாக இது அன்றாடம் மனிதர் செய்யும் செயற்பாடுகளில் ஒன்று. உடல் நலத்தைப் பேணுவதில் அன்றாடம் மலத்தைக் கழித்தல் என்பது அவசியமானதாகும்.

உயிரினங்கள் திட, திரவ, அரைத் திண்மநிலையில் உணவுப்பாதையிலிருந்து  குதம் வழியாகக் கழிவுகளை வெளியேற்றும் உணவு செரிமானத்தின் கடைசி நிகழ்வே மலம் கழிப்பதாகும். மனிதர்கள் தினமும் சில முறைகளோ அல்லது வாரத்தில் சில முறைகளோ மலம் கழிக்கிறார்கள். பின்னியக்க தசைக் சுருக்கம் (peristalsis) எனப்படும் பெருங்குடல் சுவர்களின் தொடர் தசைக் சுருக்க அசைவுகளின் மூலம் உணவுப்பாதையிலிருந்து மலம் பின் பெருங்குடலுக்குத் (மலக்குடல்) தள்ளப்படுகிறது. செரிமானமாகாத உணவும் இவ்வழியாக வெளித்தள்ளப்படலாம். இது, செரிமானப் பண்பற்ற உணவு வெளியேற்றம் (egestion) எனப்படுகிறது.

### உடலியக்கவியல்
மலக்குடல் விரிமுனை (rectum ampulla) செரிமானம் நடைபெற்றபின் இருக்கும் தேவையற்றப் பொருள்களின் தற்காலிகமான சேமிப்பிடமாகச் செயற்படுகிறது. வெளித்தள்ளப்படும் முன், மலம் நிரம்புவதால் மலக்குடல் சுவர் விரிவடைகிறது. இதனால், மலக்குடல் சுவர்களில் உள்ள நரம்புத் தொகுதியின் நீட்சி ஏற்பிகள் (stretch receptors) மூலம் சமிக்ஞைகள் பரிமாறப்பட்டு மலம் கழிக்க வேண்டிய உணர்வினைத் தூண்டுகின்றன. உட்புற மலத்துளை சுரிதசை (internal anal sphincter) தளர்வது, வெளிப்புற மலத்துளை சுரிதசை விரிவடைவது ஆகிய அனிச்சையாக நடைபெறும் மலக்குடல் தசைச் சுருக்கங்கள் மூலம், மலம் கழிக்க வேண்டிய உணர்வு ஏற்படுகிறது. இவ்வித உணர்வு ஏற்பட்ட உடன் மலம் கழிக்காவிட்டால், மலக்குடலிலுள்ளப் பொருட்கள் மீண்டும் பெருங்குடலுக்குச் சென்று அதிகளவு நீர் உறிஞ்சப்பட்டு மீண்டும் மலத்தை வெளித்தள்ளும் சுருக்கங்கள் (அசைவுகள்) ஏற்படும்வரை மலம் சேமிக்கப்படுகிறது. மலம் கழிப்பதில் பெரும் தாமதம் ஏற்பட்டால் மலம் கடினப்பட்டு மலச்சிக்கல் உண்டாகலாம். அதேப்போல அதிகப்படியான நீர் உறிஞ்சப்படும் முன்பே மலம் கழிப்பது மிக வேகமாக நிகழ்ந்தால் வயிற்றுப்போக்கு ஏற்படலாம்.

## மேற்கோள்கள்

பகுப்பு:தன்னியல்பு வினைகள்
பகுப்பு:சுகாதாரம்
பகுப்பு:சமிபாட்டுத்தொகுதி
பயணித்தல்

ஒரு இடத்தில் இருந்து இன்னுமொரு இடத்துக்கு நகர்வது அல்லது இடம்மாறுவது **பயணித்தல்** ஆகும்.  மனிதர் அன்றாடம் செய்யும் செயற்பாடுகளில் பயணித்தலும் ஒன்று.  பெருந்தூரங்களுக்கு கால் நடையாகவோ, வாகனங்கள் மூலமாகவோ பயணிக்கலாம்.  வீட்டிலிருந்து வேலைக்கு, கல்லூரிக்கு, கடைக்கு, கோயிலுக்கு, பிறர் வீடுகளுக்கு, மற்றும் பிற பல இடங்களுக்கும் அங்கிருந்து வீட்டுக்கும் மனிதர் பயணிப்பர்.  ஒரு நாளில் குறிப்பிடத்தக்க நேரம் பயணித்தலிலேயே செலவாகின்றது.

பகுப்பு:அன்றாட வாழ்வியல்
பகுப்பு:நகரப் புவியியல்
1798

**1798**  (**[[ரோம எண்ணுருக்கள்|MDCCXCVIII]]**) ஒரு திங்கட்கிழமையில் ஆரம்பமான ஒரு கிரிகோரியன் சாதாரண ஆண்டாகும். பழைய ஜூலியன் நாட்காட்டியில் இது வெள்ளிக்கிழமையில் ஆரம்பமானது.

## நிகழ்வுகள்
* ஜனவரி 22 - நெதர்லாந்தில் இராணுவப் புரட்சி இடம்பெற்றது.
* ஏப்ரல் 26 - பிரெஞ்சுப் படைகள் ஜெனீவாவைப் பிடித்தன. 
* ஜூன் 12 - பிரான்ஸ் மோல்டாவைத் தன்னுடன் இணைத்தது.
* ஜூலை 1 - நெப்போலியனின் படைகள் எகிப்தை அடைந்தன.
* ஜூலை 24 - நெப்போலியன் பொனபார்ட் கெய்ரோவைப் பிடித்தான்.
* செப்டம்பர் 1 - இலங்கையில் முதலியார் வகுப்பை பிரித்தானிய இலங்கையர் மீண்டும் உருவாக்கினர்.
* அக்டோபர் 12 - இலங்கை பிரித்தானியாவின் அரச குடியேற்ற நாடாக (*King's Colony*) அறிவிக்கப்பட்டது. *பிரெடெரிக் நோர்த்* ஆளுநராக ஆக்கப்பட்டார்.

## நாள் அறியப்படாதவை
* மின்சாரம் கண்டுபிடிக்கப்பட்டது.
* பஞ்சாபின் லாகூர் நகரை ஆப்கானிஸ்தான் பிடித்தது.

## பிறப்புகள்
* வீணை குப்பய்யர்

## இறப்புகள்
* எட்வர்ட் வாரிங்

## 1798 நாற்காட்டி

## மேற்கோள்கள்

பகுப்பு:1798
கெய்லி குல அட்டவணை

கெய்லி(1821-1895) என்ற கணித இயலர்தான் 1854 இல் முதன் முதலில் குலம் என்ற கருத்தை அதன் உறுப்புகளின் பெருக்கல் அட்டவணையின் மூலம் காண்பித்தார். அதிலிருந்து இன்றும், சிறிய முடிவுறு குலங்களை ஒரு நொடியில் ஆராய அவைகளின் பெருக்கல் அட்டவணையைப் பார்ப்பது வழக்கமாகி விட்டது. அதனால் ஒரு குலத்தின் பெருக்கல் அட்டவணைக்கு **கெய்லி குல அட்டவணை** (Cayley Group Table) என்றே பெயர்.

## அட்டவணையின் அடிப்படையும் பயனும்

எந்த உறுப்புகளுக்கு எவை எதிர்மாறுகள், குலத்தின் மையம் என்ன, குலத்தின் கிரமம், அது பரிமாற்றுக் குலமா, பரிமாறாக்குலமா, -- போன்ற குலத்தின் பண்புகள் கெய்லி அட்டவணையைப் பார்த்தவுடனே தெரிந்துவிடும்.

குலத்தை G எனக்கொள்வோம். அட்டவணை xy ஐ க்காட்டுகிறது. ஒவ்வொரு நிரையிலும் முதல் காரணி x எல்லா உறுப்புக்களுக்கும் பொதுவாக இருக்கும். ஒவ்வொரு நிரலிலும் இரண்டாவது காரணி y எல்லா உறுப்புக்களுக்கும் பொதுவாக இருக்கும்.

முதலில் அட்டவணையில் தலைப்பு நிரலிலும் தலைப்பு நிரையிலும் உறுப்புகள் ஒரே வரிசையில் எழுதப்பட்டிருப்பது அவசியம். அப்படியிருந்தபின், k-ஆவது நிரையும் k-ஆவது நிரலும் உறுப்புகளிலும் வரிசையிலும் ஒன்றாக இருந்தால், அந்நிரையின் தலைப்பிலுள்ள உறுப்பு, குலத்தின் மையத்திலிருக்கும் என்று பொருள் கொள்ளலாம். ஏனென்றால், அவ்வுறுப்பை x_k எனக்கொண்டால், அந்நிரை

::x_kx_1, x_kx_2, x_kx_3, ...
என்ற வரிசையில்  G இலுள்ள எல்லா உறுப்புகளுடன் பெருக்கலைக் காட்டும். அதேபோல்,k-ஆவது நிரல்

::x_1x_k, x_2x_k, x_3x_ k ... 

என்ற வரிசையில் G இலுள்ள எல்லா உறுப்புகளுடன் பெருக்கலைக் காட்டும்.

இவையிரண்டும் சமமானால், x_k என்ற உறுப்பு எல்லா உறுப்புகளுடன் பரிமாறுகிறது என்று பொருள். \therefore  x_k \in  Gஇன் மையம்.

எப்பொழுதும், எல்லா குலங்களிலும், e \in G-இன் மையம்.

## சமச்சீர்குலம் S<sub>3</sub>

சமச்சீர் குலம் S_3 இன் பெருக்கல் அட்டவணை (கீழே உள்ளது) அது ஒரு பரிமாற்றாக்குலம் என்பதைக் காட்டும். இதுதான் மிகச்சிறிய பரிமாற்றாக்குலம்.இதன் கிரமம் 6. இது 3 கூறியீடுகளின் வரிசைமாற்றுக்குலம்.

S_3 =\{e; a = (1)(23); b = (2)(13); c = (3)(12); d = (123); (f) = (132)\}

:::

இதனுடைய மையம் = \{e\}. ஏனென்றால் மற்ற ஒரு நிரையும் அதற்கொத்த நிரலும் சமமாக இல்லை.

## ஆறாவது கிரம இருமுகக்குலம்: D<sub>3</sub>

ஒரு ஒழுங்கு முக்கோணத்தின் சமச்சீர்களினால் ஏற்படும் இருமுகக்குலம் 6 உறுப்புகளுடையது:

:: மூன்று சுழற்சிகள்  -- e, s = 120^{\circ} சுழற்சி, t = 240^{\circ} சுழற்சி

:: மூன்று எதிர்வுகள் -- முக்கோணத்தின் மூன்று நடுவரைக்கோடுகளில் மூன்று எதிர்வுகள். இவை  r_1, r_2, r_3 எனப்படும்.

இவைகளின் செயல்பாட்டினால் ஏற்படும் குலத்தின் அட்டவணை:

:::

## S<sub>3</sub>யும் D<sub>3</sub> யும் சம அமைவியங்கள்

கெய்லி அட்டவணையின் ஒத்தாசையால் நாம் S_3 யும் D_3 யும் சம அமைவியங்கள் என்பதைத்தெரிந்துகொள்ளலாம். ஏனென்றால்

:s \leftrightarrow  (123)

: t \leftrightarrow  (132)

: r_1 \leftrightarrow (1)(23)

: r_2 \leftrightarrow (2)(31)

: r_3 \leftrightarrow (3)(12)

என்ற இருவழிக்கோப்பை செயல்படுத்தினால், இரண்டு அட்டவணைகளும் ஒன்றாவதைப்பார்க்கலாம்.

## இவற்றையும் பார்க்கவும்

* வரிசைமாற்றுக் குலம்
* இருமுகக் குலங்கள்

பகுப்பு:குலக்கோட்பாடு
ஒற்றை, இரட்டை வரிசைமாற்றங்கள்

கணிதத்தில், வரிசைமாற்றங்கள் **ஒற்றைப்படை வரிசைமாற்றங்கள்**, (Odd permutations) **இரட்டைப்படை வரிசைமாற்றங்கள் ** (Even permutations) என இருவகைப்படும்.ஒவ்வொரு வரிசைமாற்றமும் அது எத்தனை இடமாற்றங்களின் சேர்வையாக இருக்கிறது என்பதைப் பொருத்து அது ஒற்றைப்படையாகவோ இரட்டைப்படையாகவோ வகைப்படுத்தப்படும். எடுத்துக்காட்டாக

\begin{pmatrix}
1 &2 &3 & 4 & 5\\
2& 4 & 3 & 5 & 1
\end{pmatrix} = (3) (1245)= (15)(14)(12)= மூன்று இடமாற்றங்களின் சேர்வை

இதனால் இது ஒரு ஒற்றைப்படை வரிசைமாற்றம்.

மாறாக,

\begin{pmatrix}
1 & 2 & 3 & 4 & 5\\
4 & 2 & 5 & 1 & 3
\end{pmatrix} =  (14)(235)  = (2)(14)(35) = இரண்டு இடமாற்றங்களின் சேர்வை

இதனால் இது ஒரு இரட்டைப்படை வரிசைமாற்றம்.

## வரிசைமாற்றத்தின் குறி

ஒரு வரிசைமாற்றம் A-இன் குறி (Sign, Signature)என்பது +1 ஆகவோ -1 ஆகவோ வரையறுக்கப்படும். ஒற்றைப்படை வரிசைமாற்றமயிருந்தால் அதன் குறி -1. இரட்டைப்படையாயிருந்தால், +1. இதற்குக் குறியீடு: sgn(A) அல்லது \epsilon (A).

:: \chi: S_n \rightarrow \{+1, -1\}

:: A \mapsto  sgn(A)

**தேற்றம்**: **[[சமச்சீர்குலம்]] ** S_n **க்கும் 2-ஆவது கிரம [[சுழற்குலம்]] ** C_2 = \{+1, -1\} **க்கும் இடையில் ** \chi  **என்ற மேற்சொன்ன கோப்பு, ஒரு [[காப்பமைவியம் (கணிதம்)|காப்பமைவியம்]] (homomorphism).**

## மாறிசைக்குலம்

இதனால் இக்காப்பமைவியத்தின் உட்கரு (kernel) S_n இன் உட்குலமாகும். இந்த உட்குலத்திற்கு  n பொருள்களின் மாறிசைக்குலம் (Alternating Group on n objects) எனப் பெயர். இதற்குக் குறியீடு: A_n . இதனுடைய கிரமம்: n!/2. இவ்வுட்குலத்தில் இரட்டைப்படை வரிசைமாற்றங்கள் மட்டுமே உள்ளன; n-கிரம இரட்டைப்படை வரிசைமாற்றங்கள் எல்லாம் இதனில் அடக்கம்.

## எடுத்துக்காட்டு

S_4 இல் 24 உறுப்புகள் உள்ளன. A_4 இன் 12 உறுப்புகள் (அ-து, 4-கிரம இரட்டைப்படை வரிசைமாற்றங்கள் எல்லாம்) பின்வருமாறு:

:: e ; (1)(234); (1)(243); 

:: (2)(341);  (2) (314);  (3)(124) ; (3)(142);  (4)(123); (4)(132

:: (12)(34);  (13)(24);  (14)(23).

## விளைவுகள்

* இரட்டைப்படை நீளமுள்ள சுழல் ஓர் ஒற்றைப்படை வரிசைமாற்றம்.
* ஒற்றைப்படை நீளமுள்ள சுழல் ஓர் இரட்டைப்படை வரிசைமாற்றம்.
* ஒரு வரிசைமாற்றம் அதனுடைய வெட்டில்லாத சுழல் வடிவத்தில் இரட்டைப்படை நீளமுள்ள சுழல்கள் ஓர் ஒற்றைப்படை எண்ணிக்கையில் இருந்தால், இருந்தால்தான், அது ஒற்றைப்படை வரிசைமாற்றமாக இருக்கும்.

எ.கா.: S_{16}:

: \sigma  = (1\quad 3\quad 5)(7\quad 2\quad 4)(10\quad  6)(8\quad  11\quad  16\quad  15\quad  9) (14)(12 \quad 13)

இதனில் 2 இரட்டைப்படை நீளமுள்ள சுழல்கள் இருப்பதால், \sigma ஓர் இரட்டைப்படை வரிசைமாற்றம்.

## இவற்றையும் பார்க்கவும்

* மாறிசைக் குலம்

பகுப்பு:குலக்கோட்பாடு
பகுப்பு:வரிசைமாற்றங்கள்

## மேற்கோள்கள்
வோடபோன்

## உலகிலேயே மிகப்பெரிய நிறுவனம்
**வோடபோன்** குழு (Vodafone Group Plc) என்னும் உலகநிறுவனம் கம்பியில்லா தொலைதொடர்புத் துறையில் உலகிலேயே யாவற்றினும் மிகப்பெரிய (மொத்தப் பணமதிப்பில்) நிறுவனம் ஆகும். இதன் பங்குச்சந்தை மதிப்பு  £84.7 பில்லியன் (ஜூலை 2007) ஆகும். 

## தலைமைச் செயலகம்
இந்நிறுவனம் இங்கிலாந்தில் பெர்க்சயரில் உள்ள *நியூபரி* என்னும் இடத்தைத் தலைமைச் செயலகமாகக் கொண்டு இயங்குகின்றது. இது 27 நாடுகளில் முதலீடு இட்டு இயங்குகின்றது.

## வாய்ஸ் டேட்டா ஃபோன் --- வோடபோன்
வோடபோன் என்னும் பெயர் வாய்ஸ் டேட்டா ஃபோன் (Voice data fone) என்னும் தொடரில் இருந்து ஆக்கப்பட்டது. இந்நிறுவனம் 1983ல் ராக்கால் டெலிகாம் (Racal Telecom) என்னும் நிறுவனமாகத் தொடங்கியது. 

## தலைமை இயக்க ஆணையர்
இந்நிறுவத்தின் தலைமை இயக்க ஆணையர் (CEO) **இந்திய பின்னணி கொண்ட [[அருண் சாரின்]]** (Arun Sarin). வோடபோன் அண்மையில் இந்தியாவில் ஹச் நிறுவனத்தை வாங்கியுள்ளது. 

## எடுகோள்கள்


பகுப்பு:தொலைத்தொடர்பு நிறுவனங்கள்
1917

**1917** (**[[ரோம எண்ணுருக்கள்|MCMXVII]]**) ஒரு திங்கட்கிழமையில் ஆரம்பமான ஒரு சாதாரண கிரிகோரியன் ஆண்டு ஆகும். பழைய ஜூலியன் நாட்காட்டியில் இவ்வாண்டு ஒரு ஞாயிற்றுக்கிழமையில் ஆரம்பமானது.

## நிகழ்வுகள்
* ஜனவரி 25 - டானிஷ் மேற்கிந்தியத் தீவுகள் ஐக்கிய அமெரிக்காவுக்கு $25 மில்லியனுக்கு விற்கப்பட்டது.
* மார்ச் 8 (பெப்ரவரி 23, பழைய நாட்காட்டியில்) - ரஷ்யாவின் பெப்ரவரிப் புரட்சி ஆரம்பமாகியது. சார் மன்னன் பதவியிறக்கப்பட்டான்.
* மார்ச் 21 - டானிஷ் மேற்கிந்தியத் தீவுகள் வேர்ஜின் தீவுகள் எனப் பெயர் மாற்றம் பெற்றது.
* ஏப்ரல் 16 - விளாடிமிர் லெனின் பெத்ரோகிராட் நகரை வந்தடைந்தார்.
* ஜூன் 4 - முதலாவது புலிட்சர் விருதுகள் வழங்கப்பட்டன.
* அக்டோபர் 13 - யாழ்ப்பாணம் மாநகராட்சிப் பகுதி மத்திய, மேற்கு, கிழக்கு என மூன்று வார்டுகளாகப் பிரிக்கப்பட்டன.
* நவம்பர் 7 - (அக்டோபர் 25, பழைய நாட்காட்டியில்) அக்டோபர் புரட்சி ஆரம்பம்: லெனின் தலைமையில் தொழிலாளர்கள் கெரென்ஸ்கி தலைமையிலான இடைக்கால அரசைத் தாக்கினர். 
* நவம்பர் 30 - முதலாம் உலகப் போர்: யாழ்ப்பாணத்தைச் சேர்ந்த ஆர். ஐயாத்துரை என்ற லான்ஸ் கோப்ரல் போரில் ஈடுபட்டு இறந்தார்.

## பிறப்புகள்
* ஜனவரி 17 - எம். ஜி. ராமச்சந்திரன், தமிழ்த் திரைப்பட நடிகர் மற்றும் தமிழ்நாடு மாநிலத்தின் முன்னாள் முதலமைச்சர் (இ. 1987)
* மார்ச் 1 - கே. பி. சிவானந்தம், வீணை வாத்திய கலைஞர் (இ. 2003)

## இறப்புகள்
* நவம்பர் 2 - ஆ. முத்துத்தம்பிப்பிள்ளை, ஈழத்துத் தமிழறிஞர்

## நோபல் பரிசுகள்
* இயற்பியல் - Charles Glover Barkla 
* வேதியியல் - Ben Williams 
* மருத்துவம் - வழங்கப்படவில்லை
* இலக்கியம் - - Karl Adolph Gjellerup, Henrik Pontoppidan 
* அமைதி - International Committee of the Red Cross

## 1917 நாற்காட்டி

பகுப்பு:1910கள்
பகுப்பு:1917
கோதிக் மொழி

**கோதிக் மொழி** ஒரு அழிந்துவிட்ட ஜெர்மானிய மொழியாகும். இது பண்டைய *கோத்* இனத்தவரால் பேசப்பட்டு வந்தது. 4 ஆம் நூற்றாண்டில் எழுதப்பட்ட கோர்டெக்ஸ் ஆர்ஜெண்ட்டியஸ் (Codex Argenteus) என்னும் விவிலிய மொழிபெயர்ப்பு நூலின் 6 ஆம் நூற்றாண்டைச் சேர்ந்த பிரதி ஒன்றே இம் மொழி பற்றிய தகவல்களின் முக்கிய மூலமாகும். குறிப்பிடத்தக்க அளவில் தகவல்களைக் கொண்டுள்ள ஒரே கிழக்கு ஜேர்மானிய மொழி இதுவே. இக் குழுவைச் சேர்ந்த பிற மொழிகளான பர்கண்டிய மொழி, வண்டாலிய மொழி போன்றவை வரலாற்று நூல்களிலுள்ள மிகக் குறைவான தகவல்களின் மூலம் மட்டுமே அறியப்படுகின்றன.

ஒரு ஜெர்மானிய மொழி என்ற வகையில் இது இந்திய-ஐரோப்பிய மொழிக் குடும்பத்தைச் சேர்ந்தது. இம் மொழியிலுள்ள மிகவும் பழைய ஆவணம் கி.பி நான்காம் நூற்றாண்டைச் சேர்ந்தது. ஆறாம் நூற்றாண்டின் நடுப்பகுதியளவில் இம்மொழியின் அழிவு தொடங்கியது எனக் கருதப்படுகின்றது. ஃபிராங்குகளின் படையெடுப்பினால் கோத்துகளுக்கு ஏற்பட்ட படுதோல்வியும், அதனைத் தொடர்ந்து கோத்துக்கள் இத்தாலியிலிருந்து விரட்டப்பட்டதும், இவர்கள் பெருமளவில் ரோமன் கத்தோலிக்கத்துக்கு மதம் மாறியமையும் இம் மொழியின் அழிவுக்கு முக்கிய காரணங்களாகக் கூறப்படுகின்றது.

## வரலாறும் சான்றுகளும்
thumb|240px|கோடெக்ஸ் அம்புரோசியானுஸ் பி (Codex Ambrosianus B) இலிருந்து ஒரு பக்கம்
இம் மொழியில் கிடைத்துள்ள மிகக் குறைந்த அளவு ஆவணங்கள் இம் மொழியை முழுமையாக மீட்டுருவாக்கப் போதியன அல்ல.

* கிடைக்கும் ஆவணங்களுள் பெரும்பாலானவை, அன்றைய ரோமப் பேரரசின் மாகாணமான மொயேசியாவில் (Moesia) (இன்றைய பல்கேரியாவும், ருமேனியாவும்) இருந்த விசிகோத்தியக் கிறித்தவர்களின் தலைவரும் மேற்றிராணியாருமான அரியான் (Arian) என்பவரால் எழுதப்பட்டது. இவர் விவிலியத்தின் கிரேக்க மொழிப் பதிப்பை கோதிக் மொழியில் மொழிபெயர்ப்புச் செய்தார். இதில், புதிய ஏற்பாட்டில் முக்கால் பங்கும், பழைய ஏற்பாட்டில் சில பகுதிகளும் மட்டுமே கிடைத்துள்ளன.
* முந்திய காலத்தில் கோதிக் மொழியை எழுதப் பயன்பட்ட ரூனிக் (runic) வரிவடிவில் எழுதப்பட்ட கல்வெட்டுக்கள் சிலவும் அறியப்பட்டுள்ளன ஆயினும் இது கோதிக் மொழியே அல்ல என்பாரும் உள்ளனர்.
* கி.பி 16 ஆம் நூற்றாண்டைச் சேர்ந்த எண்பது சொற்களைக் கொண்ட சிறிய அகரமுதலி ஒன்றும், மொழி பெயர்க்கப்படாத பாடலொன்றும் கிடைத்துள்ளது. இது ஓட்டோமான் பேரரசின் தலைமையிடமான இஸ்தான்புல்லில் ஹப்ஸ்பர்க்கின் தூதுவராக இருந்த *ஆகியெர் கிசேலின் டி புஸ்பெக்* *(Ogier Ghiselin de Busbecq)* என்பவரால் தொகுக்கப்பட்டது. அக்காலத்தில் அவர்சந்தித்த இரு கிரீமிய கோதிக் மொழி பேசியோரிடம் இருந்து அறிந்து கொண்டவையே அவை ஆதலால், இதற்கு சுமார் ஆயிரம் ஆண்டுகளுக்கு முன் பேசப்பட்ட கோதிக் மொழியை இது ஒத்திருக்காது என்றும் கருதப்படுகின்றது.

## வெளி இணைப்புகள்
* Gotisch im WWW  கோதிக் மொழி (செருமனியில்)
* கோதிக் மொழி
* ஆங்கில் - கோதிக் மொழி அகரமுதலி 

## மேற்கோள்கள்

பகுப்பு:செருமானிய மொழிகள்
பகுப்பு:எசுப்பானிய மொழிகள்
பெனின்

**பெனின்** அல்லது உத்தியோகப் பட்சமாக **பெனின் குடியரசு** மேற்கு ஆபிரிக்காவில் உள்ள ஒரு நாடாகும். இது 1975 ஆம் ஆண்டுக்கு முன்னர் டாகோமே என அழைக்கப்பட்டது. பெனினின் மேற்கில் டோகோவும் நைஜீரியா கிழக்கிலும் புர்கினா ஃபாசோ மற்றும் நைஜீரியா என்பன வடக்கிலும் அமைந்துள்ளன. தெற்கில் பெனின் குடாவில் சிறிய கடல் எல்லையையும் கொண்டுள்ளது. இதன் தலைநகரம் போர்டோ நோவோ, அரசாட்சி மையம் கொடோனௌ ஆகும். ஒடுங்கிய கரையோரப்பகுதிகளைக் கொண்ட இந்நாட்டின், வடபகுதியில் அடர்ந்த காடுகளும் மேட்டு நிலங்களும் உயர் மலைகளும் காணப்படுகின்றன. தெற்கே சதுப்பு நிலங்களும் காணப்படுகின்றன. "லா டெரி டி பேரே"மேட்டு நிலம், "அட்டகோரா" மலைகள் என்பன முக்கிய நிலவுருக்களாகும். நைகர் மற்றும் கியூமே என்பன இங்குள்ள முக்கிய ஆறுகளாகும்.

## வரலாறு

16 ஆம் நூற்றாண்டில் பெற்றிருந்த டஹோமி எனும் மேற்காபிரிக்க அரசின் இருப்பிடம் இதுவே. 1872 இல் பிரான்ஸ் இந்நாட்டை ஆக்கிரமித்து தனது காலனியாக்கியது.1960 ஆவணி மாதம் முதலாம் திகதி பெனின் குடியரசாக திகழ்ந்தது. இதனையடுத்து இராணுவ அரசுகளின் ஆதிக்கம் நிலவியதொடு, 1972 இல் மத்தேயு கேரேகௌ எழிச்சியுடன் அது முடிவுக்கு வந்தது. 2006 தேர்தலில் யாயி போனி அதிபராகத் தேர்ந்த்தேடுக்கப்பட்டார்.

## கலாச்சாரம்

பல்வேறு வகையான உணவுகளை உட்கொள்வர். கோழி இறைச்சி, மீன், மாட்டிறைச்சி, பன்றி இறைச்சி என்பன அவற்றுள் அடங்கும். இவை தவிர: அரிசி, வற்றாளை, மரவள்ளி, உருளைக்கிழங்கு என்பவற்றையும் விரும்பி உண்பர். பாரம்பரிய இசைக்கு முக்கியத்துவம் கொடுக்கப்படுகிறது. உதைபந்தாட்டமும் டென்னிஸ் விளையாட்டும் முக்கிய இடத்தை வகிக்கின்றன. பெனின் மக்கள் தொகையில் 50% மானோர் ஆபிரிக்காவின் உள்ளநாட்டு மதமாகிய "வூடு" சமயத்தவர்களே. "வூடு" என்றால் "மர்மம் நிறைந்த" என்று பொருள். தலைமுறை தலைமுறைகளாகப் பின்பற்றப்பட்டு வரும் நம்பிக்கைகளும் ஆசார, அனுஸ்டாரங்களும் ஒன்றிணைந்த ஒரு வழிபாட்டு வடிபமே வூடு.

## மேற்கோள்கள்

பகுப்பு:மேற்கு ஆப்பிரிக்க நாடுகள்
பகுப்பு:பெனின்
பகுப்பு:ஐக்கிய நாடுகள் சபையின் உறுப்பு நாடுகள்
பகுப்பு:பிரான்சியம் அதிகாரபூர்வ மொழியாக உள்ள நாடுகளும் ஆள்புலங்களும்
டேனிய மொழி

**டேனிய மொழி** ( ,  ) இந்திய-ஐரோப்பிய மொழிக் குடும்பத்தில் உள்ள செருமானிய மொழிகளின் துணைக் குழுவான, வட செருமானிய மொழிகளுள் (எசுக்காண்டினாவியா மொழிகள் என்றும் குறிப்பிடப்படுவது உண்டு) ஒன்று ஆகும். இது சுமார் 5.5 மில்லியன் மக்களால் பேசப்படுகின்றது. இம் மொழியைப் பேசுவோரில் பெரும்பாலோர் டென்மார்க் நாட்டைச் சேர்ந்தவர்கள். இம் மொழியினர் 50,000 வரை செருமனியில் சில பகுதிகளிலும் வாழ்கிறார்கள். எனவே, செருமனியில் டேனிய மொழி சிறுபான்மையினர் மொழியாக உள்ளது. தற்போது வரையறுக்கப்பட்ட தன்னாட்சிப் பகுதிகளாக உள்ள கிறீன்லாந்து, ஃபாரோ தீவுகள் போன்ற டென்மார்க்கின் ஆட்சிப்பகுதிகளில் அதிகாரநிலைத் தகுதி பெற்றிருப்பதுடன், பாடசாலைகளில் கட்டாய பாடமாகவும் உள்ளது. அமெரிக்காக் கண்டங்களிலும், அர்கெந்தீனா, ஐக்கிய அமெரிக்கா, கனடா போன்ற நாடுகளில் இம் மொழி பேசுவோர் வாழ்கின்றனர்.

## மேலும் காண்க
* ஜெர்மன் மொழி
* எசுப்பானிய மொழி
* இடச்சு
* துருக்கிய மொழி
* இத்தாலிய மொழி
* பிரெஞ்சு

## மேற்கோள்கள்

## நூல் பட்டியல்

*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*

## வெளியிணைப்புகள்

* "Sproget.dk" (a website where you can find guidance, information and answers to questions about the Danish language and language matters in Denmark (in Danish))
* "Samtalegrammatik.dk" (parts of a grammar of spoken Danish)

பகுப்பு:டென்மார்க்
பகுப்பு:செருமானிய மொழிகள்
கொக்கோசு (கீலிங்) தீவுகள்

**கொக்கோசு (கீலிங்) தீவுகள்** (*Cocos (Keeling) Islands*) அல்லது **கொகோசு தீவுகள்** மற்றும் **கீலிங் தீவுகள்** அவுஸ்திரேலியாவின் கட்டுப்பாட்டில் உள்ள ஆட்சிப்பகுதியாகும். இத்தீவுகள் இந்தியப் பெருங்கடலில், இலங்கைக்கும் அவுஸ்திரேலியாவுக்கும் இடையான தூரத்தின் அண்ணளவாக நடுப்பகுதியில் அமைந்துள்ளன.

இந்த ஆட்சிப் பகுதியில் இரண்டு பவளத்தீவுகளும் 27 முருகைத் தீவுகளும் காணப்படுகின்றன. இவற்றில் மேற்குத் தீவு, ஹோம் தீவு ஆகியவற்றில் மக்கள் தொகை ஏறத்தாழ 600 ஆகும்.

## பெயர்
இத்தீவுகள் 1622 முதல் *கோக்கோசு தீவுகள்* எனவும், 1703 முதல் *கீலிங்கு தீவுகள்* எனவும், 1805 முதல் *கோக்கோசு கீலிங்கு தீவுகள்* எனவும், 19-ஆம் நூற்றாண்டில் *கீலிங்கு-கோக்கோசு தீவுகள்* எனவும் அழைக்கப்பட்டு வந்தது. இங்கு அதிகளவு தென்னை மரங்கள் உள்ளதால் கோக்கோசு எனப் பெயரிடப்பட்டது. 1609 இல் இத்தீவுகளை முதன் முதல் கண்ணுற்ற ஐரோப்பியரான வில்லியம் கீலிங் என்பவரின் பெயரால் இது கீலிங்கு என அழைக்கப்பட்டது. 1825 இல் இங்கு வந்த ஜோன் குளூனீசு-ரொஸ் என்பவர் இத்தீவுக் கூட்டத்தை *போர்னியோ பவளத் தீவுகள்* எனவும், வடக்கு கீலிங் தீவை கீலிங்கு எனவும், தெற்கு கீலிங்கை கோகோசு எனப் பெயரிட்டார். 1916 ஆம் ஆண்டு முதல் இத்தீவுகள் *கோக்கோசு (கீலிங்கு) தீவுகள்* என அழைக்கப்படுகிறது. இப்பெயர் 1955 ஆம் ஆண்டில் அதிகாரபூர்வமாக்கப்பட்டது.

## புவியியல்
thumb|left|200px|கொக்கோசு கீலிங் தீவுகள்
கொக்கோசு கீலிங் தீவுகளில் வடக்கு கீலிங் தீவு, மற்றும் தெற்கு கீலிங் தீவு என இரண்டு சமதரையான தாழ்நில பவள, முருகைத் தீவுகளைக் கொண்டுள்ளன. இவற்றின் பரப்பளவு 14.2 சதுரகி.மீ., மற்றும் கரையோர நீளம் 26 கி.மீ. உம் ஆகும். மிகவும் செறிந்த தென்னை மரங்களைக் கொண்டுள்ளன. வடக்கு கீலிங் தீவில் ஒரே ஒரு C-வடிவ தீவே உள்ளது. இங்கு மக்கள் வசிப்பதில்லை. தெற்கு கீலிங் தீவுகளில் 24 தனித்தனியான தீவுகள் உள்ளன. இவற்றில் மேற்குத் தீவு, ஹோம் தீவு ஆகியவற்றில் மட்டுமே மக்கள் வசிக்கின்றனர்.

இங்கு ஆறுகளோ அல்லது ஏரிகளோ எதுவும் இல்லை. நன்னீர்த் தேக்கங்கள் மிகவும் மட்டுப்படுத்தப்பட்ட அளவிலேயே உண்டு.

## மக்கள் பரம்பல்
2010 ஆம் ஆண்டுக் கணக்கெடுப்பின் படி, இங்குள்ள மொத்த மக்கள் தொகை 600 இற்கும் சற்று அதிகமாகும். மேற்குத் தீவில் ஐரோப்பிய இனத்தவரும் (100), ஹோம் தீவில் உள்ளூர் மலாய் இனத்தவரும் (500) வசிக்கின்றனர். மலாய் மொழி, மற்றும் ஆங்கிலம் இங்கு அதிகமாகப் பேசப்படுகிறது. கொக்கோசுத் தீவினரில் 80 விழுக்காட்டினர் சுணி இசுலாம் மதத்தைச் சேர்ந்தவர்கள்.

## மேற்கோள்கள்


## வெளி இணைப்புகள்
*கொக்கோசு சுற்றுலா 

*
ஆலும் வேலும்

"**ஆலும் வேலும்** பல்லுக்குறுதி நாலும் இரண்டும் சொல்லுக்குறுதி" என்பது ஒரு புகழ்பெற்ற தமிழ்ப் பழமொழியாகும்.  ஆலமரக் குச்சியும், வேலமரக் குச்சியும் பல் விளக்கும் பற்தூரிகையாகப் பயன்படுத்தினால், பல்லும் பல் ஈறும் வலிமையுடன் இருக்கும் என்பது இதன் முதலடியின் பொருள். அடுத்த அடியில் வரும் நாலும், இரண்டும் என்பவை முறையை நாலடியாரையும், திருக்குறளையும் குறிப்பன. கையில் பிடித்து பல் விளக்க (பல் துலக்க) வசதியாக ஏறத்தாழ 20 செ. மீ. நீளம் (8 அங்குலம் அல்லது 1-1.5 சாண் நீளம்) உடையதாக ஆலம், வேலம் குச்சிகளை வெட்டி, ஒரு முனையை கல்லாலோ, சுத்தியலாலோ இலேசாக தட்டி, சிறிதளவு நசுக்கி தூரிகைபோல் ஆக்கி பல் விளக்கப் பயன்படுத்த வேண்டும். பல் விளக்கும் பொழுது பல்லால் கடித்து மேலும் தேவைக்கு ஏற்றார்போல குச்சியின் நுனியை நைக்கலாம். குச்சியால் தேய்க்கும் பொழுதும் கடிக்கும்பொழுதும் வாயில் ஊறும் உமிழ்நீரை வெளியே துப்பிவிட வேண்டும். ஆலமர வேலமர குச்சிகளால் உண்மையான மருத்துவப்பயன் என்ன, அல்லது ஏதும் பயன் உள்ளதா என்பதும் இன்னும் அறியப்படவில்லை. வேலமரக் குச்சியில் பல் துலக்கும் பழக்கம் ஆப்பிரிக்கா, இந்தியத் துணைக்கண்டம் ஆகிய பகுதிகளில் உள்ளது. இயற்கையில் கிடைக்கும் பொருள் என்பதும், சுற்றுச்சுழலைக் கெடுக்காத பொருள் என்பதும் உண்மை. மரக்குச்சி ஆகையால் இயல்பாய் மண்ணுடன் எளிதில் மருகி சிதைவுறும் பொருள்.

## பரவலர் பண்பாட்டில்
1993 ஆம்டு வெளியான எஜமான் திரைப்படத்தில் இடம்பெற்ற புகழ்பெற்ற பாடலான *ஆலப்போல் வேலப்போல்* என்ற பாடல் வரிகள் இந்தப் பழமொழியின் தாக்கத்தால் எழுதப்பட்டவை.

## மேற்கோள்கள்

பகுப்பு:பல்
பகுப்பு:தன்னுடல் தூய்மை
பகுப்பு:தமிழ்ப் பழமொழிகள்
வாசித்தல்

**வாசித்தல்** அல்லது **படித்தல்** என்பது எழுதப்பட்ட உரையின் எழுத்துக்களை பார்த்து, சொற்களைப் புரிந்து, அதில் கூறப்பட்ட கருத்தை உணர்ந்து கொள்வது எனலாம்.  வாசித்தல் எழுத்தறிவின் ஒரு அடிப்படைக் கூறு.  இன்றைய அன்றாட வாழ்க்கைக்கு வாசித்தல் அவசியமானது.  

## வாசிப்பு வரையறை

கையெழுத்தில் அல்லது அச்செழுத்தில் உள்ளதைக் கண்களால் கண்டு வாயால் உச்சரித்து சொல்லின் பொருள் உணர்வதே வாசிப்பு அல்லது படிப்பு என்பது டாக்டர் ந.சுப்புரெட்டியார் என்பவரின் கருத்தாகும். வாசிப்பின் செயல்பாட்டினைக் காணும் போது கண்ணுக்கும் வாய்க்கும் ஓர் ஒத்துழைப்புத் தேவைப்படுகிறது. அதாவது, வரிவடிவத்திலுள்ளச் சொற்களை ஒலி வடிவமாக மாற்றி உச்சரிக்கும் உறுப்புகளும், சொற்களை நோக்கும் கண்களும் ஒத்துழைத்தால்தான் வாசிப்பு சரிவர நடைபெறும். ஆகவே, வாசிப்பானது காணல், உச்சரித்தல், பொருளுணர்தல் என்ற மூவகை கூறுகள் அடங்கியுள்ளது.மேலும், நல்ல வாசிப்பிற்கு எழுத்துகளின் ஆளுமை முதற்கூறாக அமைந்தால் கருத்துணர்வு, எவ்விதப் பிரச்சனையுமின்றி சரளமாக அமையும் எனவும் ந.சுப்புரெட்டியார் கருதுகிறார்.

## வாசிப்பின் அவசியமும் அதன் மேன்மையும்

புத்தகம் வாசகனைப் பார்த்து கூறியது,
"என்னை மேலிருந்து கீழாக படி 
உன்னை கீழிருந்து மேலாக உயர்த்துகிறேன்"
என்ற கவிஞர் வாலியின் வார்த்தைககளோடு தொடர்ந்து பயணிக்கலாம்.
## வெளி இணைப்புகள்

பகுப்பு:பயன்பாட்டு மொழியியல்
பகுப்பு:எழுத்து முறைகள்
சுவீடிய மொழி

**சுவீடிய மொழி** ஒரு வட இடாய்ட்சு மொழியாகும். இது பெரும்பாலும் சுவீடனிலும், பின்லாந்தின் சில பகுதிகளிலும் வழங்கி வருகின்றது. இம் மொழி பேசுவோர் தொகை சுமார் 9.3 மில்லியன் ஆகும். இம்மொழியும், டேனிய, நோரிசு மொழிகளும் தம்மிடையே ஒன்றுக்கொன்று புரிந்துகொள்ளக் கூடியவை. சுவீடிய மொழி, வைக்கிங் காலகட்டத்தில், இசுக்கான்டினேவியாவின் பொது மொழியாக இருந்த பழைய நோரிசு மொழியிலிருந்து உருவானது.

தேசிய மொழியான பொது சுவீடிய மொழி மத்திய சுவீடியக் கிளைமொழிகளில் இருந்து 19 ஆம் நூற்றாண்டில் உருவானது. இது 20 ஆம் நூற்றாண்டின் தொடக்கத்தில் உறுதியாக நிலை பெற்றுவிட்டது. எனினும், பழைய நாட்டுப்புறக் கிளைமொழிகளில் இருந்து உருவான வேறுபாடுகள் இன்னமும் வழக்கில் உள்ளன. இதன் பேச்சு மொழியும், எழுத்து மொழியும் ஒருசீர்த் தன்மையுடன் தரப்படுத்தப்பட்டுள்ளன. சில கிளை மொழிகள், பொதுச் சுவீடிய மொழியிலிருந்து இலக்கணம், சொற்கள் ஆகியவற்றில் குறிப்பிடத்தக்க அளவு வேறுபடுகின்றன. பல சமயங்களில் இவற்றுக்கு இடையேயான புரிந்து கொள்ளக்கூடிய தன்மையும் குறைவாகவே உள்ளது. இத் தகைய கிளைமொழிகளைப் பேசுவோர் பெரும்பாலும் நாட்டுப் புறங்களில், மிகவும் குறைந்த அளவினராலேயே பேசப்பட்டுவருகின்றன. இவ்வாறான மொழிகள் பற்றி ஆழமான ஆய்வுகள் நடத்தப்பட்டிருப்பதுடன், இவை உள்ளூர் மட்டத்தில் ஊக்குவிக்கப்பட்டு வந்தாலும், கடந்த நூற்றாண்டில் இவற்றின் பயன்பாடு குறைந்து வருகின்றது.

## மேற்கோள்கள்

பகுப்பு:சுவீடன்
பகுப்பு:பின்லாந்து
பகுப்பு:செருமானிய மொழிகள்
பீட்டர் குருன்பெர்க்

thumb|right|250px|'''பீட்டர் குருன்பெர்க்'''
**பீட்டர் குருன்பெர்க்** (*Peter Grünberg*)  (மே 18, 1939) ஒரு ஜெர்மானிய இயற்பியலாளர். இவரும் பிரெஞ்ச் இயற்பியலாளர் ஆல்பெர்ட் ஃவெர்ட் (*Albert Fert*) என்பாரும் முதன்முதலாக 1988ல் மாபெரும் காந்தமின்தடைமம் என்னும் ஒரு புது இயற்பியல் விளைவைக் கண்டுபிடித்தனர். இவ்விளைவே இன்று கணினிகளில் பயன்படும் கிகாபைட் காந்த வன்தட்டு நினைவகங்களில் பயன்படுத்தப்படுகின்றது.  இக் கண்டுபிடிப்புக்காக இவ்விருவருக்கும் 2007ஆம் ஆண்டிற்கான இயற்பியல் நோபல் பரிசு வழங்கப்பட்டது

## வாழ்க்கை

குருன்பெர்க் மே 18, 1939 இல், தற்கால செக் குடியரசு நாட்டில் உள்ள பில்சென் (*Pilsen*) என்னும் ஊரில் பிறந்தார். உலகப்போர் முடிந்தபிறகு, பீட்டர் குருன்பெர்க் ஜெர்மனியில் உள்ள ஹெஸ்செ என்னும் மாவட்டத்தில் லௌட்டர்பாஃக் என்னும் ஊருக்குச் சென்று அங்கு உயர்நிலைப்பள்ளியில் (உயர்நிலைப் பள்ளிகள் ஜெர்மனியில் கிம்னேசியம் (*Gymnasium*) என்று அழைக்கப்பட்டன)

குருன்பெர்க் 1962 இல் யோஃகான் வுல்ஃவங்கு கொயெதெ பல்கலைக்கழகத்தில் இடைநிலை பட்டம் பெற்றார். பின்னர் டார்ம்ஸ்டட் தொழில்நுட்பப் பல்கலைக்கழகத்தில் சேர்ந்து 1966இல் இயற்பியலுக்கான பட்டம் பெற்றார். அதன் பின்னர் 1969இல் முனைவர் ஆய்வுப்பட்டம் பெற்றார். அதன் பின்னர் 1969-1972 வரை கனடாவில் ஆட்டவாவில் உள்ள கார்ல்ட்டன் பல்கலைக்கழகத்தில் மேல்முனைவர் ஆய்வுப்பயிற்சி பெற்றார். அதன் பின் ஐரோப்பாவில் உள்ள சிறந்த ஆய்வகங்களில் ஒன்றான யூலிஷ் ஆய்வு மையம் (*Jülich Research Centre*) என்னும் ஆய்வகத்தில் சேர்ந்து பல்லடுக்கு இரும்பு சேர்ந்த மென்படலத்தின் காந்தப்பண்புகள் பற்றிய ஆய்வில் முன்னிலை எய்தி பின்னர் 2004ல் ஓய்வு பெற்றார். .

## முக்கிய கண்டுபிடிப்பு

1986இல் இவர் மெல்லிய காந்தப்படலங்களில் செய்த ஆய்வின் பயனாய் ஒரு விளைவைக் கண்டு பிடித்தார். இரும்புக்காந்தப் பண்புள்ள இரண்டு படலங்களுக்கு நடுவே ஒரு மிக மெல்லிய ( ~ 1 நானோ மீட்டர்) இரும்பல்லாத காந்த படலம் (எடுத்துக்காட்டாக குரோமியம்) இருந்தால், இருபுறமும் உள்ள இரும்புக்காந்தப் படலங்கள் அணுக்கருகாந்தத்தன்மையால் தொடர்புற்று, இரும்புக் காந்தகளுக்கு இடையே மாறுதிசையில் காந்தப்பாய்வு ஏற்படும் என்று கண்டுபிடித்தார். பின்னர் 1988இல் இதனை பல்லடுக்கு மெல்லிய படலங்கள் வழி இவ் விளைவை மிகைப்படுத்தி மாபெரும் காந்தமின்தடைமம் (GMR) என்னும் விளைவைக் கண்டு பிடித்தார். இவ்விளைவே இன்று கணினிகளில் பயன்படும் கிகாபைட் காந்த வன்தட்டு நினைவகங்களில் பயன்படுத்தப்படுகின்றது. இவ்விளைவை தொடர்பேதுமின்றி ஆல்பர்ட் ஃவெர்ட் (*Albert Fert*) என்னும் பிரெஞ்ச் இயற்பியலாளர் தென் பாரிஸ் பல்கலைக்கழகத்தில் (*Université de Paris Sud*) தனியாகக் கண்டுபிடித்தார்.

## இவற்றையும் பார்க்க
* இயற்பியலுக்கான நோபல் பரிசு பெற்றவர்கள்

## மேற்கோள்கள்

## வெளி இணைப்புகள்
*யூலிஷ் ஆய்வு மையத்தில் குருன்பர்கின்வலைதளம் 

பகுப்பு:நோபல் இயற்பியற் பரிசு பெற்றவர்கள்
பகுப்பு:காந்தவியல் அறிவியலாளர்கள்
பகுப்பு:செருமானிய இயற்பியலாளர்கள்
பகுப்பு:வாழும் மக்கள்
பகுப்பு:1939 பிறப்புகள்
பகுப்பு:நோபல் பரிசு பெற்ற செருமானியர்கள்
பகுப்பு:2018 இறப்புகள்
54

கிபி **54** (**[[ரோம எண்ணுருக்கள்|LIV]]**) பழைய ஜூலியன் நாட்காட்டியில் ஒரு செவ்வாய்க்கிழமையில் ஆரம்பமான ஒரு சாதாரண ஆண்டு ஆகும். அக்காலத்தில் இவ்வாண்டு "லெண்டுலசு, மார்செலசு தூதர்களின் ஆட்சி ஆண்டு" ("Year of the Consulship of Lentulus and Marcellus") எனவும், "ஆண்டு 807" (பண்டைய உரோமன் அப் ஊர்பி கொண்டிட்டா நாட்காட்டியில்) எனவும் அழைக்கப்பட்டது. நடுக் காலப்பகுதி முதல் ஐரோப்பாவில் அனோ டொமினி ஆண்டுகள் அறிமுகப்படுத்தப்பட்ட பின்னரே இவ்வாண்டுக்கு 54 என அழைக்கும் முறை நடைமுறைக்கு வந்தது. கிறித்தவப் பொது ஆண்டு முறையில் இது 54-ம் ஆண்டாகும்.

## நிகழ்வுகள்
* அக்டோபர் 13 — ரோமப் பேரரசன் குளோடியசு அவனது நான்காவது மனைவி அக்ரிப்பீனா என்பவளால் நஞ்சூட்டிக் கொல்லப்பட்டான். அவளது மகன் நீரோ ரோமின் மன்னனானான்.
* நீரோ மன்னனின் கீழ், அலெக்சாந்திரியாவுக்கும் ஆசியாவுக்கும் கடல் வணிகத்துறையைக் காப்பாற்றுவதற்காக ரோமப் பேரரசு ஏடன் நகரை இணைத்துக் கொண்டது.

## பிறப்புகள்

## இறப்புகள்
* அக்டோபர் 13 — குளோடியசு, ரோமப் பேரரசன்

## 54 நாள்காட்டி

*
பகுப்பு:50கள்

## மேற்கோள்கள்
ஐரோவாசியா

thumbnail|ஐரோவாசியா
thumbnail|ஐரோவாசியா
right|thumb|புவியின் ஆப்பிரிக்கா-ஐரோவாசியப் பகுதி

**யுரேசியா** என்பது ஏறத்தாழ 53,990,000 சதுர கிலோமீட்டர் பரப்பளவு கொண்ட மிகப் பெரியதொரு நிலப் பகுதி. இது புவி மேற்பரப்பின் 10.6 விழுக்காடு ஆகும். இது ஆசியா, ஐரோப்பா ஆகிய கண்டங்களுடன் மத்திய கிழக்குப் பகுதியையும் உள்ளடக்குகின்றது.  யுரேசியா என்னும் இந்தக் கருத்துரு மிகப் பழையது எனினும் இதன் எல்லைகள் தெளிவானவை அல்ல. யுரேசியா, இதைவிடப் பெரிய நிலத்திணிவான ஆப்பிரிக்கா-யுரேசியாவின் ஒரு பகுதியாகும். யுரேசியா, உலக மொத்த மக்கள் தொகையின் 69 விழுக்காடான 4.6 பில்லியனுக்கும் மேற்பட்ட மக்கள் தொகையைக் கொண்டுள்ளது.

## வரலாறும் பண்பாடும்
துப்பாக்கிகள், கிருமிகள், மற்றும் உருக்கு (Guns, Germs, and Steel) என்னும் தலைப்பிலான நூலை எழுதிய ஜாரெட் டயமண்ட் என்பார், உலக வரலாற்றில் யுரேசியாவின் வல்லாண்மைக்கு, அதன் கிழக்கு-மேற்கு விரிவு, காலநிலை வலயங்கள், வீட்டு வளர்ப்புக்கு ஏற்ற இப்பகுதியின் தாவரங்கள், விலங்குகள் முதலியவற்றைக் காரணமாகக் காட்டுகிறார். 

வரலாற்றுக் காலகட்டங்களில் யுரேசியாவின் பல்வேறு பண்பாடுகளை இணைத்ததன் மூலம் இப்பகுதியில் வணிகம், பண்பாட்டுப் பரிமாற்றம் ஆகியவற்றின் குறியீடாகப் பட்டுப் பாதை விளங்குகிறது. பழங்கால ஆசிய ஐரோப்பியப் பண்பாடுகள் இடையேயான மரபியல், பண்பாட்டு, மொழியியல் தொடர்புகளை ஆராயும் நோக்கில் பெரிய யுரேசியா வரலாறு என்னும் எண்ணக்கரு அண்மைக் காலங்களில் உருவாகியுள்ளது. இவையிரண்டும் நீண்ட காலமாக வேறுபட்ட தனித்தனியானவை ஆகவே கருதப்பட்டு வந்துள்ளன.

## நிலவியல்
யுரேசியா ஏறத்தாழ 325 - 375 மில்லியன் ஆண்டுகளுக்கு முன் உருவாகியதாகக் கருதப்படுகின்றது. ஒரு காலத்தில் தனியான கண்டமாக இருந்த சைபீரியா, கசாக்ஸ்தானியா, பால்டிக்கா என்பவை இணைந்த பொழுது இது உருவானது. சீனப் பகுதி சைபீரியாவின் தெற்குக் கரையுடன் மோதியது. பால்ட்டிக்கா என்பது முன்னர் லோரெந்தியா என்று அழைக்கப்பட்ட இன்றைய வட அமெரிக்காவுடன் இணைந்து இருந்தது. இது யூரோஅமெரிக்கா எனப்படுகின்றது. 
## மேற்கோள்கள்


பகுப்பு:மீப்பெரும் கண்டங்கள்
உலகத் தர நிர்ணய நாள்

right|thumb|உலகத் தர நிர்ணய நாள், 2007
**உலகத் தர நிர்ணய நாள்** (*World Standards Day*) என்பது ஆண்டு தோறும் அக்டோபர் 14ம் நாளன்று உலகளாவிய முறையில் கொண்டாடப்பட்டு வருகிறது. சீர்தரத்துக்கான அனைத்துலக நிறுவனம் (ஐ.எஸ்.ஓ.), அனைத்துலக மின் தொழில்நுட்ப ஆணையம் (ஐ.ஈ.சி.), அனைத்துலகத் தொலைத்தொடர்பு ஒன்றியம் (ஐ.டி.யூ.) ஆகிய நிறுவனங்களின் வழிமுறைகளுக்கு உட்பட்டு உலகத் தரங்களை உருவாக்கப் பாடுபடும் தொழில்துறை வல்லுநர்களின் சேவையைப் பாராட்டவும் பொருள்கள் மற்றும் சேவைகளில் விளங்க வேண்டிய சீர்மைத் தன்மையின் அவசியத்தை உலகளாவிய ரீதியில் வலியுறுத்தவும் இந்நாள் கொண்டாடப்பட்டு வருகிறது.

ஒவ்வோர் ஆண்டும் ஐ.எஸ்.ஓ. மாநாட்டில், பல்லாயிரக்கணக்கான நிபுணர்கள் பங்கேற்கின்றனர். பல தொழில்நுட்பக் குழுக்களும், துணைக் குழுக்களும், பணிக் குழுக்களும் அமைக்கப்பட்டுப் பல்வேறு தொழில்களுக்கான தர நிர்ணயங்களை அந்நிபுணர்கள் வகுத்தளிக்கின்றனர் அல்லது மேம்படுத்துகின்றனர். IEC, ISO மற்றும் ITU என்பன சந்தைகளை உருவாக்கல், சுற்றுச் சூழல் பாதுகாப்பு, சுகாதாரம், பணக்கார மற்றும் வறிய நாடுகளுக்கிடையேயான வேறுபாடுகளைக் களைவது, போன்ற பல நடவடிக்கைகளில் ஈடுபட்டு வருகின்றன.

இந்த 3 அமைப்புகளும் ஒன்றுசேர்ந்து 1969ம் ஆண்டிலிருந்து, அக்டோபர் 14-ஆம் தேதியை உலகத் தர நிர்ணய நாளாக அனுசரிக்கின்றன. 2007ம் ஆண்டில் கொண்டாடப்படும் 38-ஆவது உலகத் தர நிர்ணய நாளின் மையக் கருத்து, "தரங்களும் மக்களும்: சமூகத்துக்கான சேவை" (Standards and the citizen: Contributing to society*) என்பதாகும்.

[[இந்தியா]]வில் ஒரே சீரான தர முறைகளை வகுப்பதிலும், சான்றளிப்பதிலும் [[இந்தியத் தர நிர்ணய அமைப்பு]] (*Bureau of Indian Standards - BIS'') ஈடுபட்டுள்ளது. ஐ.எஸ்.ஓ-வில் அங்கம் வகிக்கும் முக்கிய அமைப்பு இதுவாகும்.

## வெளி இணைப்புகள்
* உலகத் தர நிர்ணய நாள், 2007 

## மேற்கோள்கள்

பகுப்பு:அக்டோபர் சிறப்பு நாட்கள்
பகுப்பு:சீர்தரங்கள்
கெரார்டு எர்ட்டில்

**கெர்ரார்டு எர்ட்டில்** (Gerhard Ertl) (பிறப்பு. அக்டோபர் 10 1936, பிறப்பிடம் இசுடுட்கார்ட்,செருமனி) செருமானிய நாட்டு இயல்பிய வேதியியல் அறிஞர். இவர் 2007 ஆம் ஆண்டிற்கான வேதியியல் நோபல் பரிசு பெற்றார். இவர் புகழ்பெற்ற *மாக்சு பிளாங்க் கெசெல்சாவ்ட்*டின் *விரிட்சு ஆபர் இன்சுட்டியூட்*டில் (Fritz-Haber-Institut der Max-Planck-Gesellschaft) ஓய்வுபெற்ற இயல்பிய வேதியியல் பேராசிரியர் ஆவார்.

## பிறப்பும் படிப்பும்
கெரார்டு எர்ட்டில் செர்மனியில் உள்ள இசுடுட்கார்ட்டில் அக்டோபர் 10, 1936ல் பிறந்தார். 1955 முதல் 1957 வரை இசுடுட்கார்ட் பல்கலைக்கழகத்திலும், பின்னர் 1957-1958 இடைப்பட்ட பகுதியில் பாரிசுப் பல்கலைக்கழகத்திலும், அதன் பின்னர் 1958-1959 ஆண்டுகளில் *லூடுவிக் மாக்சிமிலியன் பல்கலைக்கழக*த்திலும் படித்தார். 1961ல் முதுகலைக்கு இணையான இயற்பியல் டிப்ளோமாவை இசுட்டுட்கார்ட் பல்கலைக்கழகத்தில் பெற்றார். அப்பொழுது அவருக்கு ஆய்வு வழிகாட்டியாக இருந்த *ஐன்ஸ் கெரிழ்சர்* (Heinz Gerischer) என்பவருடன் இவரும் புறப்பட்டு மியூனிக்கில் உள்ள மியூனிக் தொழிநுட்பப் பல்கலைக்கழகத்துக்குச் சென்று அங்கு ஆய்வு செய்து 1965ல் முனைவர் (பி.எச்.டி) பட்டம் பெற்றார்.

## ஆய்வு
வினையூக்கியின் வழி இரும்பின் மீது அம்மோனியாவை உற்பத்தி செய்யும் ஆபர்-பாழ்ச் செய்முறையில் நிகழும் துல்லிய மூலக்கூறு அளவிலான வேதியியல் வினைகளைக் கண்டறிந்ததற்காகவும், பலேடியம் மீது  வினையூக்கிவழி கார்பன் மோனாக்சைடை ஆக்ஸைடாக்கும் முறையைப் பற்றிய இவருடைய கண்டுபிடிப்புகளுக்காகவும் **கெர்ரார்டு எர்ட்டில்** புகழ் பெற்றவர்.  பலேடியப் பரப்பின் மீது மாறிமாறி அலைவுறும் வேதியியல் வினைகளைத் துல்லியமாய் இவர் கண்டறிந்தார்.  நுண்ணோக்கிவழி காணும் ஒளிதூண்டு எதிர்மின்னி தெறிப்புகளின் அளவீட்டின் படி பலேடிய மேற்பரப்பில் உள்ள அணுக்களின் நுண்ணிய அசைவுகளை முதன்முறையாகக் கண்டறிந்தார்.

இவர் 1998ல் அங்கேரியில் பிறந்து தற்பொழுது பெர்க்கிலியில் உள்ள கலிபோர்னியா பல்கலைக்கழத்தில் பேராசிரியாராக இருக்கும் *கேபார் ஏ. சோமார்சியாய்* (Gabor A. Somorjai) என்பாருடன் வேதியியல் துறையின் வுல்ஃவ் பரிசு பெற்றார். இப்பரிசை, படிக மேற்பரப்பில் வினையூக்கிவழி நிகழும் வேதியியல் வினைகளைப் பற்றி இவர்கள்செய்த ஆய்வுகளுக்காக அளிததனர் 

கெர்ரார்டு எர்ட்டில் 2007 ஆம் ஆண்டிற்கான வேதியியல் நோபல் பரிசை திண்மங்களின் மேற்பரப்பில் நிகழும் வேதியியல் வினைகளைக் கண்டறிந்ததற்காக நோபல் குழு அளைத்தது. இப்பரிசு ஐக்கிய அமெரிக்கா டாலர் $1.5 மில்லியன் மதிப்புடையது

## வெளியீடுகள்
கெர்ரார்டு எர்ட்டில் தொகுப்பாசிரியர்களில் ஒருவராக இருந்து வெளியான நூல்: Handbook of Heterogeneous Catalysis

## மேற்கோள்கள்

## வெளி இணைப்புகள்
* Gerhard Ertl 
* The Wolf Prize in Chemistry in 1998 
* Publications by Gerhard Ertl 

பகுப்பு:நோபல் வேதியியற் பரிசு பெற்றவர்கள்
பகுப்பு:வினையூக்கியியல்
பகுப்பு:செருமானிய அறிவியலாளர்கள்
பகுப்பு:1936 பிறப்புகள்
பகுப்பு:வாழும் மக்கள்
பகுப்பு:நோபல் பரிசு பெற்ற செருமானியர்கள்
பத்தராய்ப் பணிவார்

**"பத்தராய்ப் பணிபவர்க ளெல்லார்க்கும் மடியேன்" - திருத்தொண்டத்திருத்தொகை.**, ஈசனுக்கே அன்புடைய சிவனடியாரைக் கண்டால் அவருடைய சாதி முதலியன விசாரிக்காமல் அவர்களை இறைவனெனவே கொண்டாடி, தாய்ப்பசுவின் கன்று சென்றாற் போன்று பெருவிருப்புடன் அணைந்து பணிவுடையராய் இன்னுரை பகரும் இயல்புடையவர்கள். பேரன்பினால் சிவபெருமானை எவ்விடத்தும் யாவரும் வழிபடக் கண்டால் இனிது மகிழ்ந்து பாவனையால் நோக்கினால் பலர் காணப்பயன் பெறுபவர். 

அன்பினால் யாவர்க்கும் மேம்பட்டவர்களாய்ச் சிவபெருமானையும் சிவனடியார்களையும் ஆராத காதலினால் உவகையுடன் விரும்பி வழிபடுபவர்கள். தம் உடம்பினாற் செய்வினைகள் யாதாயினும் அவ்வினையால் உளவாகும் நற்பயன்களைச் சிவபெருமான் திருவடிக்கே உரிமை செய்து கொடுப்பவர்கள். சிவபுராணங்களை அறிந்தவர் சொல்ல விரும்பிக் கேட்குந் தன்மையராய் இறைவன் திருவடித் தாமரையினைச் சேர்வதற்கு உரியவர்கள்.  

ஈசனையே பணிந்து உருகி இன்பமிகக் களிப்பெய்தி, வாய்தழுதழுப்பக் கண்ணீர் அருவிபோற் சொரிய மெய்ம்மயிர் சிலிப்ப அனிபினால் விதிர் விதிக்கும் குணத்தால் மிக்கவர்கள்.நின்றாலும் இருந்தாலும் கிடந்தாலும் நடந்தாலும் மென்றாலும் துயின்றாலும் விழித்தாலும் மன்றாடும் இறைவன் திருவடிகளை மறவாத உணர்வுடையவர்கள்.  

சிவபெருமானுக்கு ஆட்பட்ட தம் அடிமைத் திறத்தைப் பிறர்க்குப் புலப்படுத்தி அதனாற் பயன்கொள்ளாத் தூய நெஞ்சமுடையவர்கள்.

மேற்குறித்த எண் பெருங் குணங்களாலும் இவ்வுலகினை விளக்கும் பெருமை வாய்ந்த அடியார்களே பத்தராய்ப் பணிவார் ஆகிய திருக்கூட்டத்தாராவர்.

## நுண்பொருள்
கூடும் அன்பினில் கும்பிடுதல் வீடும் வேண்டா விறலாகும்.

:ஈசனையே பணிந்துருகி இன்பம் மிகக் களிப்பெய்தி
:பேசினவாய் தழுதழுப்பக் கண்ணீரின் பெருந்தாரை
:மாசிலா நீறழித் தங்கு அருவிதர மயிர் சிலர்ப்பக்
:கூசியே உடலங் கம்பித்திடுவார் மெய்க்குணம் மிக்கார் - *பெரியபுராணம்*
## மேற்கோள்கள்

## உசாத்துணைகள்
#பெரிய புராணம் வசனம் - சிவதொண்டன் சபை, யாழ்ப்பாணம்

பகுப்பு:தொகையடியார்கள்
பரமனையே பாடுவார்

"பரமனையே பாடுவார் அடியார்க்கும் அடியேன்" - திருத்தொண்டத்தொகை.

:"தொகுத்த வடமொழி தென்மொழி யாதொன்று தோன்றியதே
:மிகுத்த இயலிசை வல்லவகையில் விண்தோயுநெற்றி
:வகுத்தமதிற் தில்லை அம்பலத்தான் மலர்ப்பாதங்கள்மேல்
:உகுத்த மனத்தொடும் பாடவல்லோ ரென்ப உத்தமரே" - *திருத்தொண்டத் திருவந்தாதி*

தென் தமிழும் வடமொழியும் ஏனைய திசைமொழியும் ஆகியவற்றில் இறைவனையே பொருளாகக் கொண்டு இயற்றப்பட்ட இயல் இசைப் பாடல்களை ஒன்றிய மெய்யுணர்வினோடும் இசை கற்கும் வகையால் உள்ளம் உருகிப் பாடும் அடியார்கள் பரமனையே பாடுவார் ஆவார்கள்.

## திருத்தொண்டர் புராண சாரம்
:அருந்தமிழ் வடகலையால் அருளால் ஒன்றால்
::அறிவுநெறி மருவும் அருங்கவிகள் யாவும்
:திருந்திய வானவர் பணிய மன்றுள் ஆடும்
::தேவர் பிரான் கழலினையே சேரஓதி
:விரிந்திடு நாவுடையார் பயன் மேவினார் தாம்
::மேலானோம் என மகிழ்ந்து விழிநீர் சோரப்
:பரிந்தருளால் பரமனையே பாடவல்ல
::பான்மையர் எமை ஆளும் மேன்மையாரே

## நுண்பொருள்
பெருமானுக்கு பாடல் உகந்த அருச்சனையாதலால் பாடி மகிழுதல் பெரும் பாக்கியமாம்.

:தென்தமிழும் வடகலையும் தேசிகமும் பேசுவன
:மன்றிடை நடம்புரியும் வள்ளலையே பொருளாக
:ஒன்றிய மெய்யுணர்வோடும் உள்ளுருகிப்பாடுவார்
:பன்றியுடன் புள்காணாப் பரமனையே பாடுவார் - *பெரியபுராணம்*

## உசாத்துணைகள்
#பெரிய புராணம் வசனம் - சிவதொண்டன் சபை, யாழ்ப்பாணம்

பகுப்பு:தொகையடியார்கள்